Module 6, Geldeenhede, By OpenStax | Jobilize.com
2.3 Geldeenhede 4
1. Hoe goed ken jy die geldeenheid van ons land? Ons praat mos van die voorkant van ’n munt as die kruis (kopkant), en van die munt (agterkant) as die stertkant. Op die voorkant verskyn ons land se wapen. Op die agterkant verskyn daar afbeeldings van diere of van blomme, asook die waarde van die munt, bv. 1c, 2c, ensovoorts.
Op ons geldnote se voorkant is daar afbeeldings van diere se koppe en die note is ook verskillende kleure.
Hoe lyk die note? Voltooi nou die onderstaande tabel: (die eerste een is as voorbeeld gedoen).
WAARDE AFBEELDING KLEUR
R10,00 Renoster Groen
Die heel eerste geld is 2500 v.C. in Mesopotamië (vandag is dit Irak) gebruik. Die geld was in die vorm van verskillende hoeveelhede silwer.
Luister nou terwyl julle opvoeder vir julle lees hoe munte ontstaan het. Hy/sy gaan vrae lees wat julle dan hieronder gaan beantwoord. Skryf slegs Ja of Nee as antwoord.
Ruil jou antwoorde met ’n maat s’n. Julle opvoeder sal die korrekte antwoorde gee sodat julle dit kan nasien.
DIE EERSTE NOTE
Die eerste papiergeld is 1 000 jaar na Christus deur die Chinese begin gebruik. Die Chinese het papier uitgevind en was ook die eerste wat papiergeld gebruik het. Die Chinese het moeg geword daarvan om al die munte rond te dra. Die mense het liewers hul munte by die handelaars gelos en het ’n stukkie papier gekry waarop geskryf is hoeveel munte die papier werd was. Ons kan ook sê dit was ’n kwitansie. Hierdie kwitansies kon as geld gebruik word.
Kom ons kyk bietjie na ’n noot van naderby! Ons gebruik ’n R100-00 noot as voorbeeld.
Beantwoord nou die volgende vrae. Jy sal al die antwoorde op die afdruk van die R100,00 kry.
Wat is die nommer van die banknoot?
Watter bank het hierdie noot uitgereik?
Wie is die president van hierdie bank?
Watter dier word op die noot afgebeeld?
Wat is die waarde van die noot in woorde?
Hoeveel van hierdie diere staan in die veld?
Hoeveel Braille-skrif kolletjies is op die onderste linkerkantse hoek van die noot?
Wat dink jy is die betekenis van hierdie dier?
Verbeel jou jy het tienduisend (10 000) van hierdie note. Hoeveel geld is dit? R……………… . Wat sal jy alles met hierdie geld doen? Dink net hoe fantasties dit sal wees. Beplan baie mooi hoe jy hierdie geld sal spandeer. Kom vertel dan aan jou maats wat jy alles daarmee sal doen. Jy het sowat drie minute tot jou beskikking.
Jy kan ook die onderstaande ruimte gebruik vir jou beplanning.
5. Intensiewe vorme.
As jy werklik R1 000 000 sou hê, sal ons kan sê jy is baie ryk. Een woord vir baie ryk is skatryk . Dit beskryf ook hoé ryk jy is. So, byvoorbeeld, sal jy dan baie gelukkig wees. Een woord vir baie gelukkig is dolgelukkig . Ons noem hierdie woorde intensiewe vorme .
Leer die intensiewe vorme.
Baie blou is potblou
Baie wit is spierwit
Baie swart is pikswart
Baie rooi is bloedrooi
Baie groen is grasgroen
Baie geel is goudgeel
Huishoudings Online Chapter